Συναυλία «Τραγούδια Διαμάντια» με τον Γιώργο Σταματάρη και τη Σταυριάνα Κούτρα, Τρίτη 7/7/26, 20:00 - Πάρκο Ακρόπολης
2026-07-07 20:00 (Europe/Athens) | Σπηλιές Πάρκου Ακροπόλεως

Μουσικοαφηγηματική παράσταση «Παραμυθκιών Ήχοι - Η Καρκιά της Ρήγαινας», Τετάρτη 8/7/26, 18:30 - Μουσείο Εθνομάρτυρα Κυπριανού
2026-07-08 18:30 | Εκκλησιαστικό Μουσείο Εθνομάρτυρα Κυπριανού στον Στρόβολο

Χορευτική Παράσταση «11 Χρόνια», 8/7/26
2026-07-08 19:00 | Δημοτικό Θέατρο Στροβόλου, Cyprus
Ο Αθλητικός Σύλλογος Παγκύπριος παρουσιάζει την χορευτική παράσταση «11 Χρόνια»
8 Ιουλίου 2026 │ώρα: 19:00 │Δημοτικό Θέατρο Στροβόλου
Είσοδος Ελεύθερη

Χορευτική Παράσταση «ANIMUSEA», 10/7/26
2026-07-10 20:00 | Δημοτικό Θέατρο Στροβόλου, Cyprus
Η Σχολή Μπαλέτου Χλόης και Στάλας Μίτλεττον παρουσιάζει την χορευτική παράσταση «ANIMUSEA»
10 Ιουλίου 2026 │ώρα: 20:00 │Δημοτικό Θέατρο Στροβόλου
Εισιτήρια θα πωλούνται Ticketmaster.cy

Συναυλία “Where Music Comes Together” από την Παιδική Χορωδία «Μικροί Εθελοντές-Τραγουδώ για έναν σκοπό» του Δήμου Στροβόλου σε συνεργασία με το Music Moments Studio, 13/7/26, 19:30 - Πολιτιστικό Κέντρο Στροβόλου
2026-07-13 19:30 | Πολιτιστικό Κέντρο Στροβόλου

Οι Ημιτελικοί και ο Μεγάλος Τελικός του Μουντιάλ 2026 ζωντανά στο προαύλιο του Δημοτικού Μεγάρου Στροβόλου
2026-07-14 22:00, 2026-07-15 22:00, 2026-07-19 22:00 | Δημοτικό Μέγαρο Στροβόλου
Οι Ημιτελικοί και ο Μεγάλος Τελικός του Μουντιάλ 2026 ζωντανά στο προαύλιο του Δημοτικού Μεγάρου Στροβόλου
Ο Δήμος Στροβόλου και το Δημοτικό Συμβούλιο Νεολαίας προσκαλεί όλους τους φίλους του ποδοσφαίρου να παρακολουθήσουν μαζί τους δύο ημιτελικούς και τον μεγάλο τελικό του Μουντιάλ 2026!
Η προβολή των αγώνων θα πραγματοποιηθεί στον προαύλιο χώρο του Δημοτικού Μεγάρου Στροβόλου, όπου θα στηθεί γιγαντοοθόνη, προσφέροντας σε όλους την ευκαιρία να ζήσουν τη συναρπαστική κορύφωση του Μουντιάλ σε ένα φιλικό περιβάλλον.
Α Ημιτελικός
Ημερομηνία: Τρίτη 14/7/2026
Ώρα έναρξης: 22:00

Β Ημιτελικός
Ημερομηνία: Τετάρτη 15/7/2026
Ώρα έναρξης: 22:00

Μεγάλος Τελικός
Ημερομηνία: Κυριακή 19/7/2026
Ώρα έναρξης: 22:00
Κατά τη διάρκεια της εκδήλωσης θα διατίθεται δωρεάν μπύρα*
Είσοδος ελεύθερη
*Η δωρεάν διάθεση μπύρας αφορά μόνο άτομα άνω των 18 ετών και θα διατίθεται μέχρι εξαντλήσεως των αποθεμάτων.

Διάλεξη με θέμα: «Πρόληψη Καρδιαγγειακών Νοσημάτων» σε συνεργασία με τον Παγκύπριο Ιατρικό Σύλλογο, 16/7/26 – Αίθουσα εκδηλώσεων Ι.Ν. Απ. Ανδρέα – Συνοικ. Στρόβολος ΙΙΙ
2026-07-16 18:30 | Αιθ. εκδηλώσεων Ι.Ν. Απ. Ανδρέα

Ανοικτή Συγκέντρωση Δημοτών για την Αναθεώρηση του Τοπικού Σχεδίου Λευκωσίας, 22/7/26 | Δημοτικό Μέγαρο Στροβόλου
2026-07-22 19:00 - 21:00 | Δημοτικό Μέγαρο Στροβόλου
Ανοικτή Συγκέντρωση Δημοτών για την Αναθεώρηση του Τοπικού Σχεδίου Λευκωσίας

Ο Δήμος Στροβόλου στο πλαίσιο της εξαγγελίας του Υπουργείου Εσωτερικών για την εκπόνηση του νέου Τοπικού Σχεδίου Λευκωσίας προσκαλεί όλους τους δημότες σε Ανοικτή Συγκέντρωση, η οποία θα πραγματοποιηθεί την Τετάρτη, 22 Ιουλίου 2026, από τις 19:00 μέχρι τις 21:00, στην Αίθουσα Εκδηλώσεων του Δημοτικού Μεγάρου Στροβόλου.
Η συγκέντρωση αποσκοπεί στην ενημέρωση των δημοτών για τη διαδικασία και στην καταγραφή απόψεων, εισηγήσεων και προβληματισμών που αφορούν την ανάπτυξη και το μέλλον του Δήμου Στροβόλου.
Με την παρούσα πρόσκληση, κάθε ενδιαφερόμενο φυσικό ή νομικό πρόσωπο, σώμα ή αρχή, δύναται από τις 15/06/2026 να υποβάλει στο Πολεοδομικό Συμβούλιο, αιτιολογημένες απόψεις ή εισηγήσεις αναφορικά με την εκπόνηση του Τοπικού Σχεδίου Λευκωσίας [Διοικητικά όρια Στροβόλου (εκτός Σχεδίου Περιοχής Παλαιού Πυρήνα Στροβόλου) ], της Επαρχίας Λευκωσίας.
Οι απόψεις των δημοτών αποτελούν σημαντικό μέρος της διαδικασίας εκπόνησης του νέου Τοπικού Σχεδίου και η ενεργός συμμετοχή όλων είναι ιδιαίτερα σημαντική.
Πρόγραμμα Συγκέντρωσης

Ενημέρωση από την Ομάδα Μελέτης MESARITIS & LOIZOU ASSOCIATES L.L.C. (MELOUAR).
Παρουσίαση της διαδικασίας αναθεώρησης του Τοπικού Σχεδίου Λευκωσίας.
Ανοικτή συζήτηση – Υποβολή απόψεων, εισηγήσεων και ερωτήσεων από τους δημότες.
Καταγραφή των θέσεων και εισηγήσεων του κοινού.

Μπορείτε να ενημερωθείτε για το Τοπικό Σχέδιο Λευκωσίας στον ακόλουθο σύνδεσμο:
https://www.moi.gov.cy/moi/tph/tph.nsf/All/165CAF511256591DC2258E17003B9C47?OpenDocument

Για υποβολή απόψεων και εισηγήσεων για την αναθεώρηση του Τοπικού Σχεδίου -Δήμος Στροβόλου:
ΑΝΑΘΕΩΡΗΣΗ ΤΟΠΙΚΟΥ ΣΧΕΔΙΟΥ / ΔΗΜΟΣ ΣΤΡΟΒΟΛΟΥ – ΕΙΔΙΚΟ ΕΝΤΥΠΟ ΑΠΟΨΕΩΝ ΚΑΙ ΕΙΣΗΓΗΣΕΩΝ – Fill out form

Η συμμετοχή σας είναι πολύτιμη. Μαζί διαμορφώνουμε το μέλλον του Στροβόλου.

Διάλεξη: «Πρόληψη Διαρρήξεων και Εκπαίδευση Παρατηρητών» από τον Δήμο Στροβόλου και το Ίδρυμα Πολυδύναμο Δημ. Κέντρο Στροβόλου, σε συνεργασία με την Αστυνομία Κύπρου, 23/7/26
2026-07-23 18:30 | Δημαρχείο Στροβόλου

Συναυλία «Τραγούδια στον κύκλο της ζωής και του χρόνου» με τον Χρήστο Σίκκη και το μουσικό σχήμα «Αντάμα», 27/7/26
2026-07-27 20:00 | Πάρκο Τάκη Ζεμπύλα
ΔΕΛΤΙΟ ΤΥΠΟΥ
«Τραγούδια στον κύκλο της ζωής και του χρόνου»

Ο Δήμος Στροβόλου στο πλαίσιο του θεσμού «Πολιτισμός σε κάθε γειτονιά» παρουσιάζει τη συναυλία κυπριακής μουσικής «Τραγούδια στον κύκλο της ζωής και του χρόνου».
Η συναυλία θα πραγματοποιηθεί τη Δευτέρα 27/7/2026, στις 20:00, στο Δημοτικό Πάρκο Τάκη Ζεμπύλα.
Ο κορυφαίος τραγουδιστής Χρήστος Σίκκης με τη χαρακτηριστική του φωνή, παρέα με την Άννα Αριστείδου και το μουσικό σχήμα ΑΝΤΑΜΑ, θα μας μεταφέρουν σε σκοπούς και τραγούδια που σκιαγραφούν τη μουσική ταυτότητα του τόπου μας.
Θα παρουσιάσουν τραγούδια από διάφορες τοπικές «φωνές» της Κύπρου, όπως «Παφίτικη», «Αυκορίτισσα», τα τσατίσματα, το νανούρισμα της Αγίας Μαρίνας, τις διάφορες παραλογές, ποιητάρικα, σκωπτικά, του έρωτα και της αγάπης, καθώς και τραγούδια που εκφράζουν τον πόνο της προσφυγιάς του τόπου μας και δημιουργούν εικόνες που θυμίζουν τον απαράμιλλο χαρακτήρα του.
Η συναυλία πραγματοποιείται με ελεύθερη είσοδο.
Πληροφορίες: 22 470470
Χορηγός Επικοινωνίας

Μουσικοθεατρική παράσταση «Η επιστροφή της Ιφιγένειας του Γιάννη Ρίτσου», 29/9/26 | 20:30 - Σπηλιές Πάρκου Ακροπόλεως
2026-08-04 08:00 - 17:00
ΔΕΛΤΙΟ ΤΥΠΟΥ
Η επιστροφή της Ιφιγένειας του Γιάννη Ρίτσου
Ο Δήμος Στροβόλου κλείνει τον κύκλο των εκδηλώσεων «Πολιτισμός σε κάθε γειτονιά»
με τη μουσικοθεατρική παράσταση «Η επιστροφή της Ιφιγένειας» του Γιάννη Ρίτσου «την Τρίτη 29/9/2026 και ώρα 20:30 στις Σπηλιές του πάρκου Ακροπόλεως.
Η παράσταση αποτελεί μια πρωτότυπη θεατρική και μουσική δράση εμπνευσμένη από το έργο του Γιάννη Ρίτσου «Η Επιστροφή της Ιφιγένειας». Το ποιητικό και φιλοσοφικό βάθος του κειμένου μετατρέπεται σε μια ζωντανή αισθητηριακή εμπειρία, όπου ο λόγος και ο ήχος συνυπάρχουν δημιουργικά. Η ηθοποιός Βαρβάρα Χριστοφή αναλαμβάνει την ερμηνεία του κειμένου με συναισθηματικές και φωνητικές εναλλαγές, ενώ ο μουσικός Δημήτρης Σπύρου δημιουργεί ζωντανά ηχητικά τοπία μέσω τεχνικών live looping. Μαζί συνθέτουν μια παραστατική μουσική αφήγηση που αναδεικνύει τον συναισθηματικό και συμβολικό πλούτο του έργου μέσα σε μια ατμόσφαιρα που διαμορφώνεται επί σκηνής.
Μέσα από τη ζωντανή συνύπαρξη ποίησης και μουσικής, το κοινό καλείται να βιώσει το εσωτερικό ταξίδι της Ιφιγένειας και να στοχαστεί πάνω στην έννοια της επιστροφής: όχι μόνο ως επιστροφή σε έναν τόπο, αλλά ως βαθιά προσπάθεια επανασύνδεσης του ανθρώπου με την ίδια του την ύπαρξη.
Συντελεστές:
Ερμηνεία: Βαρβάρα Χριστοφή
Μουσικός επί σκηνής: Δημήτρης Σπύρου
Τεχνική Υποστήριξη: Ηλίας Σωφρονίδης
Η εκδήλωση πραγματοποιείται με ελεύθερη είσοδο.
Πληροφορίες: 22 470470
Χορηγός Επικοινωνίας:

Διαδραστική οικολογική παράσταση για παιδιά και οικογένειες, 25/8/26 | 19:00 – Δημοτικό Πάρκο «Στέλλα Αυλωνίτη»
2026-08-25 19:00 | Πάρκο Στέλλα Αυλωνίτη
ΔΕΛΤΙΟ ΤΥΠΟΥ
Μα πού πάνε τα μπαλόνια;
Διαδραστική οικολογική παράσταση για παιδιά και οικογένειες
Ο Δήμος Στροβόλου στο πλαίσιο των εκδηλώσεων «Πολιτισμός σε κάθε γειτονιά»
παρουσιάζει τη διαδραστική οικολογική παράσταση για παιδιά και οικογένειες «Μα πού πάνε τα μπαλόνια;», μια παραγωγή της θεατρικής ομάδας ΘέαμArt, την Τρίτη 25/8/2026 και ώρα 19:00 στο Δημοτικό Πάρκο «Στέλλα Αυλωνίτη» (περιοχή Ελαιώνων).
H παράσταση βασίζεται στο ομώνυμο παραμύθι της Κατρίνας Τσάνταλη και απευθύνεται σε παιδιά ηλικίας 2 ετών και άνω, καθώς και σε όλη την οικογένεια. Η παράσταση εντάσσεται στο είδος του οικολογικού θεάτρου (eco theatre) και στοχεύει στην ευαισθητοποίηση των παιδιών γύρω από ζητήματα όπως η ανακύκλωση, η επαναχρησιμοποίηση και η φροντίδα της φύσης. Μέσα από μια διαδραστική και ευχάριστη εμπειρία, τα παιδιά δεν είναι απλοί θεατές αλλά ενεργοί συμμετέχοντες σε μια ιστορία που καλλιεργεί οικολογική συνείδηση, ενσυναίσθηση και υπευθυνότητα απέναντι στο περιβάλλον.
Λίγα λόγια για την παράσταση:
Η Άννα ετοιμάζει το πιο ξεχωριστό πάρτι έκπληξη για τη φίλη της Ήβη. Όλα είναι έτοιμα! Τούρτα, παιχνίδια, δώρα και φυσικά… μπαλόνια! Όμως μια απλή ιδέα, να τα αφήσουν να πετάξουν στον ουρανό κάνοντας μια ευχή, γίνεται η αρχή για ένα συναρπαστικό ταξίδι. Μα πού πάνε τελικά τα μπαλόνια; Με ένα αερόστατο τα παιδιά ανακαλύπτουν μια πραγματικότητα που μας αφορά όλους. Μέσα από χιούμορ, πρωτότυπη μουσική και ζωντανή αλληλεπίδραση συμμετέχουν ενεργά στην ιστορία και ανακαλύπτουν με βιωματικό τρόπο τη σημασία της ανακύκλωσης και της προστασίας του περιβάλλοντος.
Συντελεστές:
Ιδέα/ Σκηνοθεσία/ Ερμηνεία: Νάσια Κελεπέσιη, Θέμιδα Νικολάου
Μουσική Σύνθεση: Σταυρίνα Κωνσταντίνου
Σκηνογραφία: Μικαέλλα Κάσινου
Διάρκεια: 50 λεπτά
Ηλικίες: 2+
Η εκδήλωση πραγματοποιείται με ελεύθερη είσοδο.
Πληροφορίες: 22 470470
Χορηγός Επικοινωνίας: ΡΙΚ

Θεατρικός Μονόλογος «Η Μπαλάντα της φρίκης- Γράμμα μιας αντιδικτατορικής αγωνίστριας», 8/9/26 | 20:00 - Σπηλιές Πάρκου Ακροπόλεως
2026-09-08 20:00 | Σπηλιές Πάρκου Ακροπόλεως
ΔΕΛΤΙΟ ΤΥΠΟΥ
Η Μπαλάντα της φρίκης- γράμμα μιας αντιδικτατορικής αγωνίστριας
Ο Δήμος Στροβόλου, στο πλαίσιο των εκδηλώσεων «Πολιτισμός σε κάθε γειτονιά»,
παρουσιάζει τον θεατρικό μονόλογο «Η Μπαλάντα της φρίκης – γράμμα μιας αντιδικτατορικής αγωνίστριας» την Τρίτη 8/9/2026 και ώρα 20:00 στις Σπηλιές του πάρκου Ακρoπόλεως.
Η Μπαλάντα της Φρίκης είναι το γράμμα της (αγνώστων λοιπών στοιχείων) αντιδικτατορικής αγωνίστριας Ηλέκτρας Παπά, η οποία βασανίστηκε ανελέητα κατά τη διάρκεια της Χούντας των Συνταγματαρχών στην Ελλάδα. Το γράμμα ουσιαστικά είναι χωρισμένο σε δύο μέρη: το πρώτο πραγματεύεται τη ζωή της κοπέλας πριν από την αφύπνιση της πολιτικής της συνείδησης, ενώ το δεύτερο περιγράφει τη ζωή της μετά την απόφασή της να αναλάβει ενεργό δράση στον αντιδικτατορικό αγώνα. Η μαρτυρία της περιλαμβάνεται στο βιβλίο του δημοσιογράφου Γιάννη Κάτρη, που εκδόθηκε το 1971.
Στην Κύπρο, ο θεατρικός μονόλογος «Η Μπαλάντα της Φρίκης – γράμμα μιας αντιδικτατορικής αγωνίστριας» παρουσιάστηκε επί σκηνής το 2017, στον Θεατρικό Πολυχώρο ΕΣΤΙΑ, στη Λευκωσία, σε σκηνοθεσία Άγι Παΐκου, σε πανελλήνια πρώτη, και παίχτηκε για τέσσερις συνεχόμενους μήνες. Για την ερμηνεία της, η Φάνη Πέτσα προτάθηκε το 2016 για το Βραβείο Θεάτρου Κύπρου – ΘΟΚ στην κατηγορία Καλύτερης Γυναικείας Ερμηνείας. Η παράσταση παρουσιάστηκε και στο Ίδρυμα Μιχάλης Κακογιάννης στην Αθήνα και έχει επιλεγεί να παρουσιαστεί και στις Ηνωμένες Πολιτείες, για την Πανελλήνια Ομοσπονδία Φλόριδας.
Συντελεστές:
Ερμηνεία: Φάνη Πέτσα
Σκηνοθεσία: Άγις Παΐκος
Υπεύθυνος Παραγωγής/ Τεχνική Υποστήριξη: Ιωάννης Δημητρακόπουλος
Απαγγελία ποιήματος Τεύκρου Ανθία: Πέδρο Βικούνια
Η εκδήλωση πραγματοποιείται με ελεύθερη είσοδο.
Πληροφορίες: 22 470470

Χορηγός Επικοινωνίας: ΡΙΚ

Μουσικοθεατρική παράσταση «Νίκος Ξυλούρης - Ο Αρχάγγελος της Κρήτης», 12/9/26
2026-09-12 18:00 | Δημοτικό Θέατρο Στροβόλου, Cyprus
ΔΕΛΤΙΟ ΤΥΠΟΥ
«ΝΙΚΟΣ ΞΥΛΟΥΡΗΣ
Ο ΑΡΧΑΓΓΕΛΟΣ ΤΗΣ ΚΡΗΤΗΣ»
Ο Δήμος Στροβόλου γιορτάζει τα 10 χρόνια ζωής του Φεστιβάλ Θεάτρου και παρουσιάζει την εμβληματική, μουσικοθεατρική παράσταση Νίκος Ξυλούρης – Ο Αρχάγγελος της Κρήτης» που ανεβαίνει από την Stages Network και στα Αθηναϊκά Θέατρα.
Με αφορμή τα 90 χρόνια από τη γέννηση του μεγάλου λυράρη και ερμηνευτή, παρουσιάζεται για πρώτη φορά στο θέατρο η ζωή και το έργο του σε μία υψηλών αξιώσεων παραγωγή με έναν πολυπληθή θίασο και τη συμμετοχή σημαντικών καλλιτεχνών του θεάτρου και της μουσικής.
Το κείμενο υπογράφει η Ζαχαρένια Πετράκη και είναι βασισμένο σε πολυετή έρευνα και αρχειακό υλικό. Η σκηνοθεσία είναι του Νικορέστη Χανιωτάκη, καλλιτεχνικού διευθυντή του ΔΗ.ΠΕ.ΘΕ. Κρήτης.
Ο «Αρχάγγελος της Κρήτης», όπως αποκαλείτο ο Ψαρονίκος, ζωντανεύει θεατρικά, σε μία παράσταση που συνδυάζει ζωντανή μουσική, αδημοσίευτες φωτογραφίες, πολύτιμα ηχητικά ντοκουμέντα και αφήγηση. Μια βιωματική εμπειρία, που ενώνει τη μαρτυρία, την τέχνη και τη συγκίνηση.
Το έργο επιχειρεί να συστήσει τη μορφή του Ξυλούρη όχι μόνο ως φωνή-σύμβολο, αλλά ως εσωτερικό σύμπαν ενός ανθρώπου που τραγουδούσε με την ψυχή ενός λαού. Στο επίκεντρο της αφήγησης βρίσκονται η πορεία του από τα Ανώγεια και την Κρήτη της Κατοχής μέχρι τις μπουάτ της Αθήνας και το αποκορύφωμα της δημόσιας παρουσίας του, που ταυτίστηκε με τον αγώνα, την αξιοπρέπεια και την ελπίδα μιας ολόκληρης εποχής.
Οι θεατές έχουν την ευκαιρία να απολαύσουν τα εμβληματικά τραγούδια του Ξυλούρη, σε νέες ενορχηστρώσεις του Ανδρέα Κατσιγιάννη, ενώ το κρητικό πρόγραμμα της παράστασης επιμελείται μουσικά ο Ross Daly!
Η Ουρανία Ξυλούρη, σύντροφος ζωής του Νίκου και θεματοφύλακας της μνήμης του, έχει συνεισφέρει ουσιαστικά στην τελική διαμόρφωση του κειμένου.
Στην παράσταση αναβιώνουν προσωπικότητες-σταθμοί της καλλιτεχνικής και πολιτιστικής ζωής της χώρας, όπως η Τζένη Καρέζη, ο Κώστας Καζάκος, ο Χρήστος Λεοντής κ.α. Φυσικά ιδιαίτερη μνεία γίνεται στη σχέση του Νίκου με τον Σταύρο Ξαρχάκο που ξεκίνησε με τον σημαντικό δίσκο «Διόνυσε Καλοκαίρι μας» και εξελίχτηκε σε μια δυνατή φιλία.
Στο πλαίσιο του 10ου Φεστιβάλ Θεάτρου του Δήμου Στροβόλου θα πραγματοποιηθούν δύο διπλές παραστάσεις το Σάββατο και την Κυριακή 12 και 13 Σεπτεμβρίου στις 18:00 και στις 21:00 αντίστοιχα.
Για τους κατόχους Ευρωπαϊκής Κάρτας Αναπηρίας η είσοδος θα είναι δωρεάν, με έκπτωση 50% στο εισιτήριο του/της συνοδού και θα μπορεί να γίνει προκράτηση εισιτηρίων στο τηλ. 22 010191.

Πληροφορίες και εισιτήρια:

Λίγα λόγια για το έργο
Η παράσταση ξεδιπλώνει τη ζωή και την πορεία του σπουδαίου Κρητικού τραγουδιστή και λυράρη Νίκου Ξυλούρη. Ακολουθούμε τα βήματα του «Αηδονιού της Κρήτης» από τα παιδικά του χρόνια στα Ανώγεια στη σκιά της Κατοχής, έως τη θριαμβευτική του παρουσία στις αθηναϊκές μπουάτ της δεκαετίας του ’70 και την πρόωρη αναχώρησή του από τη ζωή, σε ηλικία μόλις 44 ετών.
Με οδηγό τις αφηγήσεις της συντρόφου του, Ουρανίας Ξυλούρη και άξονα τα τραγούδια που σημάδεψαν μια ολόκληρη εποχή, η παράσταση δεν αποτυπώνει μόνο το μεγαλείο της φωνής του, αλλά αποκαλύπτει – κυρίως – το ηθικό και πνευματικό βάρος μιας προσωπικότητας που σφράγισε το νεότερο ελληνικό πολιτισμό.

Συντελεστές:
Κείμενο: Ζαχαρένια Πετράκη
Σκηνοθεσία- επιμέλεια κειμένου: Νικορέστης Χανιωτάκης
Σύμβουλος Δραματουργίας: Ουρανία Ξυλούρη
Ενορχηστρώσεις : Ανδρέας Κατσιγιάννης
Μουσική επιμέλεια κρητικού προγράμματος: Ross Daly
Σκηνικά: Μανόλης Παντελιδάκης
Κοστούμια: Ιωάννα Καλαβρού
Χορογραφίες/Επιμέλεια κίνησης: Έλενα Γεροδήμου
Φωνητική διδασκαλία: Γιάννης Μαθές

Φωτισμοί: Κατερίνα Μαραγκουδάκη
Επιμέλεια ήχου: Ζαχαρίας Σταμούλος
Α’ Βοηθός σκηνοθέτη: Θεοδώρα Κοκκινίδη
Β’ Βοηθός Σκηνοθέτη: Ελισάβετ Κανέλλη
Video Artist /Στατικά-Γραφικά Παράστασης : Βικτώρια Βελλοπούλου
Φωτογραφίες: Γιώργος Καλφαμανώλης

Αφήγηση και τραγούδι: Μελίνα Κανά
Στον ρόλο του Νίκου Ξυλούρη: Αιμιλιανός Σταματάκης
Στον ρόλο του Τάκη Λαμπρόπουλου: Μέμος Μπεγνής
Στον ρόλο του Ψαρογιώργη: Μιχάλης Αεράκης
Τραγουδά ο Γιάννης Μαθές
Κρητική μουσική και τραγούδι : Μαθιός και Ραφαήλ Δαμουλάκης

Παίζουν (αλφαβητικά):

Γιάννης Ασκάρογλου
Ξανθή Γεωργίου
Νίκος Γκέλια
Γιάννης Καλαντζόπουλος
Ιωάννα Λέκκα
Γιάννης Μαθές
Λίζυ Ξανθοπούλου
Γιάννης Πέτρου
Αναστασία Τσιλιμπίου
Γιώργος Φλωράτος

Μουσικοθεατρική παράσταση «Νίκος Ξυλούρης - Ο Αρχάγγελος της Κρήτης», 13/9/26
2026-09-13 21:00 | Δημοτικό Θέατρο Στροβόλου, Cyprus

Gods of Wrestling: Wrath of Athena comes to Stavrou Gymnasium in Strovolos | Saturday, 7/11/26
2026-11-07 17:30 - 21:00 | Γυμνάσιο Σταυρού, Cyprus
Gods of Wrestling: Wrath of Athena
Το Gods of Wrestling: Wrath of Athena έρχεται στο Γυμνάσιο Σταυρού στον Στρόβολο το Σάββατο, 7 Νοεμβρίου 2026.
Η ζωντανή επαγγελματική πάλη επιστρέφει στην πρωτεύουσα, καθώς οι αντιπαλότητες κορυφώνονται, με το Πρωτάθλημα Ανδρών της Pro Wrestling Cyprus και το Πρωτάθλημα Γυναικών.
Ώρα εκδήλωσης: 17:30 – 21:00
Οι τελικές λεπτομέρειες του προγράμματος των αγώνων θα ανακοινωθούν στο wrestling.cy.
Εισιτήρια: Tickets | Pro Wrestling Cyprus
Χώρος διεξαγωγής:
Γυμνάσιο Σταυρού Ζαλόγγου 71, 2027 Στρόβολος

Gods of Wrestling: Wrath of Athena

Gods of Wrestling: Wrath of Athena comes to Stavrou Gymnasium in Strovolos on Saturday, 7 November 2026.
Live championship wrestling returns to the capital as rivalries intensify, with the Pro Wrestling Cyprus Men’s Championship and Ladies Championship scheduled to be defended.
Event time: 17:30 to 21:00.
Final card details will be announced on wrestling.cy.
Tickets | Pro Wrestling Cyprus
Venue: Stavrou Gymnasium 71 Zaloggou Street, Strovolos 2027 Nicosia, Cyprus
Google Maps: https://maps.app.goo.gl/8wiUa3tRuQucnjLg8
